O‘zbekistonda yangi koronavirus infeksiyasi tarqalishi bilan bog‘liq sanitar-epidemiologik holat kuchaygani bois 2020 yil 10 iyuldan 1 avgustga qadar respublika hududi bo‘ylab karantin choralari kuchaytirildi. Respublika maxsus komissiyasining qaroriga ko‘ra, respublika hududlari o‘rtasida transport harakati cheklandi. Shu munosabat bilan 10 iyuldan e’tiboran Toshkent shahri ko‘chalarida yo‘l-patrul xizmati va Milliy gvardiya, Sanitariya-epidemiologiya markazlari xodimlari, Mudofaa vazirligi harbiylari ishtirokida nazorat-o‘tkazuv punktlari qayta yo‘lga qo‘yiladi. Kun davomida belgilangan vaqtdan tashqari damlarda ruxsatsiz, maqsadsiz harakatlangan transport vositalari haydovchilari ogohlantiriladi. 11 iyuldan e’tiboran bunday haydovchilar ma’muriy jarimaga tortiladi. Shu munosabat bilan Kun.uz tahririyati, Toshkent shahar IIBB YHXB, Milliy gvardiya, Sanitariya-epidemiologiya markazi O‘zbekiston aholisidan karantin choralarga qat’iy rioya qilishni so‘rab qoladi.